სახელმწიფო ხელისუფლება

სახელმწიფო ხელისუფლება — სახელმწიფოს ტერიტორიაზე მმართველობისა და კონტროლის განხორციელება პოლიტიკური საზოგადოების მიმართ სამართლისა და იძულების მეთოდების გამოყენებით. 

ადრინდელ, შედარებით ვიწრო განმარტებაში სახელმწიფო ხელისუფლება სამ შტოდ იყოფოდა: საკანონმდებლო, აღმასრულებელ და სასამართლო ხელისუფლებად. სასაუბრო დონეზე სახელმწიფო ხელისუფლება აღმასრულებელი ხელისუფლების (მთავრობა, მინისტრთა საბჭო) სინონიმად გამოიყენება. 

სახელმწიფო ხელისუფლების დემოკრატიულ განხორციელებაში, როგორც წესი, იგულისხმება: 

ორგანიზაციული ეფექტურობის მაღალი ხარისხი გადაწყვეტილებების მიღებისა და რეალური პოლიტიკის მიმართ, განსაკუთრებით ეკონომიკური პოლიტიკის გატარებაში; მისი წვლილი ქვეყნის კეთილდღეობის, სტაბილურობისა და საყოველთაო სოციალური დაცვის უზრუნველყოფაში; 
ანგარიშვალდებულება; 
„გამჭვირვალობა”; 
საჯაროობა; 
სამართლისა და კანონის უზენაესობა.

რესურსები ინტერნეტში
ადამიანის უფლებათა ლექსიკონი / (შეადგინა ფრიდონ საყვარელიძემ ; რედ.: ანა ჭაბაშვილი) - თბ., 1999, გვ. 128

კატეგორია:პოლიტიკური ხელისუფლება